**Marilyn Hickey & Juennine Fox**

**MARILYN HICKEY**

**SID**: Helló. Sid Roth vagyok Marilyn Hickeyvel. Hadd mondjam el, Pakisztánban 81 évesen nőként százezrek felé szolgál, leginkább muzulmánok felé, akiknek Jézust hirdeti és csodákat látnak általa saját szemük előtt. 81 évesen hogy csinálod ezt, Marilyn Hickey?

***MARILYN****: Elmondom, és azt is, hogy TE hogyan teheted ugyanezt!*

**SID**: Ez még jobb!

***MARILYN****: Igen! A Jézusban rejlő hit a nagy kulcs! Az emberek az életkorukra néznek, de Isten nem nézi a korod! Az emberek a bőrszínükre tekintenek, de Istent nem a bőrszíned érdekel! Az emberek kifogásolják nemiségüket, de Istennek mindegy, hogy férfi vagy nő vagy! Amire Ő reagál, az a Jézusban való hited! Minden egyes hívő keresztény meg tudja ugyanezeket tenni!*

**SID**: És tudjátok mit? Kihagyta volna mindazt, amit tesz ma, ha nem találkozik egy fiatalemberrel, aki bátorította arra, hogy merjen kilépni szellemben és használja az ajándékait, imádkozva és böjtölve érte. Meséld ezt el!

***MARILYN****: A férjem volt az, akivel akkor még csak jegyesek voltunk. Azt mondta nekem: „Nem veszek el feleségül olyan nőt, aki félszívvel van Isten felé! Eddig teljes szívvel az ördögöt szolgáltam. Annyira megsértett! Azt mondtam: „Dehát én megtértem!” Erre ő: „De nem szántad oda az egész életed Istennek, én pedig addig nem veszlek el feleségül, amíg a Szent Szellem erejének nem kötelezed el magad teljes szívvel! Három napig fogok ezért böjtölni!” Annyira megsértett. Iskolai tanár voltam akkor és nem aludtam egész éjjel.*

**SID**: Pedig rendes keresztény voltál.

***MARILYN****: Rendes keresztény voltam, de nem égtem tűzben az Úrért bár már négy éve akkor dolgozott az Úr bennem, hogy odaszántabban járjak Vele. Ahogy böjtölt értem, minden este valamit változtatott bennem az Úr. A harmadik este azt mondta nekem Isten: „Nem fogom újra fölhozni ezt a témát. Ha most nem szánod oda magad a Szent Szellem erejének, akkor Kaliforniába költözöl majd, egyetemet végzett diplomás leszel és egy rendes keresztény férfihoz hozzámész, akivel boldogan élhetsz. DE van számodra egy sokkal jobb és csodálatosabb tervem, olyan, amit el sem tudsz képzelni!” És tudjátok, Isten mindnyájatoknak tervezett egy ilyen sorsot, vagy küldetést!*

**SID**: Mellesleg, ez nem csupán egy szép kis történet, mivel Isten az, aki beszél most hozzád! Marilyn ekkor tett valamit, amit bárcsak én is tettem volna! Egy olyan ember szolgálatára ment el, akivel olyan csodák történtek, melyekről a Bibliában olvashatunk. Ez az ember pedig William Branham volt. Marilynnek azonban volt egy problémája. Nem lehetett gyermeke. Majd elmegy az összejövetelre, hányan is voltak ott ezen az alkalmon?

***MARILYN****: Kb. 5000-en. Dallasban, Texasban volt az alkalom.*

**SID**: És mi történt?

***MARILYN****: 26 éves voltam, 3 éve voltam házas. Azt mondták soha nem lehet gyermekem, mert volt egy örökletes betegségem. Branham rám mutatott és előre hívott az emelvényre. Ahogy ott álltam szemben ezzel az emberrel a sok ezer ember előtt, a legszokatlanabb átélésem volt. Nehéz szavakba önteni amit láttam. Olyan volt, mint a kerék a kerékben, forgott a föld fölött. Láttam, ahogy körbeforog és hallottam is: huss-huss. Majd a prédikátor azt mondja nekem: „Te nem innen való vagy, hanem Denverből, Kolorádóból jöttél egy faházban élsz és nem lehet gyermeked!”*

**SID**: Pedig ő soha azelőtt nem látott téged.

***MARILYN****: Nem, soha.*

**SID**: Csak úgy a tömegből szólított ki, ismeretlenül.

***MARILYN****: Pontosan.*

**SID**: Dehát honnan tudta akkor ezeket rólad?

***MARILYN****: Isten Szellemétől! Azt mondta: „Nem lehet gyermeked! Menj haza és foganj és lesz gyermeked!” Majd láttam ezt a kereket a kerékben, ahogy a lábamba megy. Mégis 10 éven keresztül nem estem teherbe, majd megtörtént! Elmentem az orvoshoz és azt mondtam: „Szerintem várandós vagyok.” Megvizsgált ugyan, de azt mondta: „Nem, ön nem lehet terhes, ez teljességében lehetetlen! Biztos csak valamilyen változáson megy keresztül!” Majd hazamentem és még nagyobb változáson mentem keresztül. Elmentem egy másik orvoshoz, aki megállapította, hogy 5 és fél hónapos terhes vagyok és ahogy már többen látták a TV műsorom, a lányommal, Sarah-val vezetem azt.*

**SID**: A kulcs mégis, hogy tíz évig kitartott a kijelentés mellett! Majd azt vallotta meg: „Szeretem a muzulmánokat és a muzulmánok is szeretnek engem!” Dehát ez aztán abszolút képtelenség. Először is nő vagy. Másodszor – az életkorod. Harmadszor – az a típus vagy, aki nem szégyenli Jézus Evangéliumát! Negyedszer – csodák történnek szolgálatod alatt! Meséld el azt, amikor először jártál Pakisztánban!

***MARILYN****: Először 1995-ben voltam Pakisztánban, nagyon féltem, mivel mindenki azzal ijesztgetett, hogy le fognak lőni ott. Az első este csakis a Bibliából tanítottam, Jézus egyetlen csodájáról, majd imádkoztam betegekért, akiknek drámai gyógyulásaik voltak. Így megúsztam és senki nem lőtt le.*

**SID**: Azt látom!

***MARILYN****: A negyedik este már 20,000 ember jött össze. Az első este 4,000-en voltunk, az utolsó este 20,000-en.*

**SID**: Épp most tértél vissza Pakisztánból. Ezuttal hány ember volt az összejöveteleden?

***MARILYN****: 210,000.*

**SID**: Hogy lehetséges, hogy leginkább muzulmánokból álló emberek 210,000-en összejöjjenek? Ez már aztán tényleg elképesztő. Istennek hatalmas jóvolta ez! Nem csak jóindulat, elképesztően nagy jóindulat! Szeretném megtudni hogy tudsz ilyen elképesztően jóindulatban járni? Ti szeretnétek tudni? 81 évesen?

***MARILYN****: Nos, hiszem, hogy a legnagyobb csodák még hátra vannak! Még nagyobb összejövetünk is volt, amikor 80 éves voltam, nemrég lettem 81 éves. De ahogy több évvel ezelőtt kezdtem, az volt, hogy imádkoztam a világ nemzeteiért, és ima közben nagy melegséget éreztem Pakisztán és Szudán felé. Ahogy tudjuk, ezeknek a nemzeteknek az egy-ötöde muzulmánokból tevődik ki, és ha mi nem megyünk és nem hirdetjük nekik az Evangéliumot, hogy fogják meghallani? Amit ők nagyon szeretnek, azok a csodák. Szeretik a gyógyulási csodákat, mivel a Koránjukban is benne van, hogy Jézus gyógyított. Ezzel tehát hidat lehet feléjük építeni.*

**SID**: Imádkoztál Iszlám-vezetőért valaha is, aki meggyógyult?

***MARILYN****: Ó hogyne! Még videók is vannak róla!*

**SID**: Mesélj el egyet.

***MARILYN****: Amikor másodszor jártam Pakisztánban, egy Iszlám-vezető vak volt egyik szemére, megnyílt a szeme, elkezdett látni és előrejött bizonyságot tenni róla.*

**SID**: Soha nem felejted el Jézust, ha vak voltál és újra látni kezdesz!

***MARILYN****: Így van!*

**SID**: Ilyenkor senki nem mondhatja, hogy csak színlelt az illető, vagy biztos beképzelte az egészet. Csak azt tudod mondani: „Isten valóságosan létezik!” Ezt mondják ilyenkor az emberek!

***MARILYN****: Ez pontosan így is van! Mostmár hatszor voltam ott és akárhányszor megyünk, mindig hatalmas stadion telik meg emberekkel és rengeteg gyógyulás történik, mivel így hirdetik az összejövetelt: „Gyere és gyógyulj meg!”*

**SID**: De ha senki nem gyógyulna meg Marilyn, akkor nagy bajba kerülnél! Az egyszer biztos!

***MARILYN****: De tudod mit? A Jézus neve gyógyít! Minden gyógyulást, minden megbocsátást, minden bűnt megvásárolt számunkra! Nem az én nevem gyógyít, hanem az Övé! Ezért van, hogy MINDEN EGYES HÍVŐ a kezét betegekre vetheti és azok meggyógyulnak! Ez mindenki számára adatott!*

**SID**: Szeretném ha beszélnél arról a szóról, amit nagyon szeretek, mégis olyan ritkán hallom csupán. Ez pedig az „elvárás!” Mit jelent számodra az, hogy legyenek elvárásaink?

***MARILYN****: Elvárásunknak lenni azt jelenti, hogy hitet fektetünk Isten Szavába és kihirdetjük azt, Ő pedig manifesztálja, tehát megnyílvánítja! Ha hiszed azt, meg is látod!*

**SID**: Ez Oké, de mit mondasz egy olyan embernek, aki azt mondja neked: „Már évek óta ezt teszem, mégsem látom megtörténni. Ha nincsenek elvárásaim, akkor nem leszek újra csalódott. Egy ilyen embernek mit mondanál?

***MARILYN****: Azt mondanám: túl hamar föladod! Nekem is annyian mondták, hogy nem tudok megtenni ezt vagy azt. Mondták: te nő vagy, túl öreg vagy. Én pedig azt mondom: Szerintem Isten úgy gondolja, hogy bármit meg tudunk tenni! Ezt ne felejtsd el soha: ISTEN ÚGY GONDOLJA, HOGY BÁRMIT MEG TUDSZ TENNI! Tedd most a szívedre a kezed és mondd ezt utánam:* ***Én hiszem!*** *(Én hiszem)* ***Hogy Isten úgy gondolja*** *(Hogy Isten úgy gondolja),* ***BÁRMIT MEG TUDOK TENNI!*** *(Bármit meg tudok tenni!)* ***Tehát ha Isten ezt mondja*** *(Tehát ha Isten ezt mondja)* ***akkor elhiszem!*** *(Akkor elhiszem)*

**SID**: Elhiszem és ezért meg is van! Oké? Készen állsz? Hiszem, hogy vannak most olyan nők, vagy párok, ahogy te is voltál, akiknél orvosilag azt állapították meg, hogy nem lehet gyermekük. Az egyetlen feltétel persze, hogy ehhez házasnak kell lenni! Tehát ez csupán házasokra vonatkozik! Hiszem, hogy ha ilyen házaspárokért imádkozol most, akik szeretnének gyermeket, de nem lehetett gyermekük, akármi is volt eddig az akadály képesekké válhatnak arra, hogy legyen gyermekük?

***MARILYN****: Igen.*

**SID**: Akkor imádkozz értük!

***MARILYN****: Előtte mondanék valamit! Kenetem és hitem egyre jobban növekszik ezen a téren és akikért imádkozom, sokszor ikreket hoznak a világra!*

**SID**: Gyerünk, imádkozz!

***MARILYN****: Így is? Oké! Ha nézel most bennünket és házasként gyermeket szeretnél, tedd a kezed a testedre. Tudd, hogy mennyei apukád annyira szeret téged, hogy megígérte, hogy a meddők foganni fognak! Szóval Atyám, a Jézus nevében, küldöm most a Te csodás Igédet minden meddőhöz, aki testére tette a kezét, hogy Beszéded ne térjen vissza üresen! A Te Szavad győz és beteljesíti azt, amire ki lett küldve! Köszönöm tehát, hogy ezt az Igédet küldhetem most hozzájuk, a hitnek Igéjét! Köszönöm a kisbabákat, akik egészségesek, nem lázadóak, hanem egész életükben Istent szolgálják és köszönöm a könnyű szülést! A Jézus nevében! Ámen!*

**SID**: El tudtok képzelni mecseteket, ahol egy nő Jézusról beszél a muzulmánoknak és csodák történnek? Marilyn, te hogy csináltad?

***MARILYN****: Ez csakis Isten jóindulatából történt a Zsoltárok 5:12, vagy 13 a károli szerint. Szerettem volna egy mecsetben tartani gyógyító összejövetelt és kerestem, hol tudom áttörni a korlátot ehhez. Mivel ha egyszer áttörsz és egy helyre meghívnak, akkor elindul a domino effektus. Találkoztam egy Iszlám-vezetővel Ditroidban és megkérdeztem efelől. Azt mondta: „Mi nem teszünk ilyet!” De a kulcs, hogy addig ne add fel, amíg nem látod meg a győzelmet! Addig nem ér véget a játszma, amíg nem győzöl!*

**SID**: Sokat beszélsz arról, hogy „Meg tudom tenni” Mit értesz ezalatt?

***MARILYN****: Mindent meg tudok tenni Krisztus által, aki megerősít engem! Soha ne mondd azt, hogy nem tudod megtenni csak azért, mert mások azt mondják rólad! Ha soha senki nem tette meg ezt előtted, akkor te leszel az elsől, aki megteszi! Azért történhetett meg, mert nem keseredtem el amikor nemet mondott, így mielőtt elbúcsúztunk azt mondta: „Ha újra Ditroidban jár, jöjjön el hozzánk vacsorára!” Fél évvel később újra Ditroidban voltam. Azt kérdezte ez az Iszlám-vezető: „Mit szeretne csinálni?” Azt feleltem: „Gyógyító összejövetelt szeretnék rendezni egy mecsetben, ahol imádkozni szeretnék betegekért, mert hiszek a csodákban!” Azt felelte: „Rendben! Megtehetjük!”*

**SID**: Szeretném ha mondanád most velem: „Mindent meg tudok tenni a Messiáson, Jézuson keresztül!” Hallottad ezt ördög? Ha senki más miatt, az ördög miatt ki kell mondanod ezt hangosan, hogy fölszabadíthassuk az angyalokat, hogy akár még mecsetekben is bemutathassuk Jézust és tartsunk gyógyító összejöveteleket! Mi történt?

***MARILYN****: A történelemben először fordult ez elő és a megállapodásunk szerint beszéltem és tanítottam a Bibliából Jézus egyetlen csodáját hoztam föl példaként, majd imádkoztam a betegekért.*

**SID**: És történtek is gyógyulások?

***MARILYN****: Ó hogyne! Emberek meggyógyultak hátproblémákból, egyik fiú, aki a Koránból olvasott föl, távollátással volt problémája és Isten meggyógyította. Nem volt hatalmas nagy tömeg, mégis sokan meggyógyultak. Az alkalmuk után mindig üdítőt fogyasztanak együtt és ahogy ott volt 11 Iszlám-vezető és kb. 100 ember, én fogtam magam és asztalról – asztalra járva kérdezgettem őket, hogy imádkozhatom –e a családjukért, betegségek ellen, vagy bármi. Az az Iszlám-vezető, aki meghívott, imádkoztam érte és feleségéért, mert nem lehetett gyermekük. Most pedig lett kettő is!*

**SID**: Ez a normális! Bárcsak az egész világ olyan normális lenne, mint te, Marilyn! Marilyn, az egyik olyan dolog, amit láttam hozzád hasonlóknál, akik csodákban mozognak, hogy amikor ő maguk betegszenek meg, azt nehezen tudják kezelni. Mi történik veled, amikor megbetegszel? Volt is példa rá, hogy melledben daganatot találtak. Nem máséban, hanem a tiédben! Mit tettél?

***MARILYN****: Ez így van. Már sok éve történt ugyan. Fogtam Isten Beszédét, Igéjét – mivel ezt kell tenni! Az ígéretet kell a probléma elé helyezni! Vedd azt az ígéretet, mely válasz a problémádra, mivel az Ige, tehát az ígéret az, mely nem tér vissza üresen dolgavégezetlenül! Vettem tehát azt az ígéretet, hogy „Isten Beszéde egészség a testemnek!” Több helyen ezt úgy fordítják, „gyógyszer!” Azt gondoltam, rendben, általában napi háromszor kell gyógyszert bevenni ha valaki beteg, de én gyorsabb gyógyulást szeretnék, mivel a daganat is gyorsan növekszik. 24 órán keresztül fönt maradtam és Isten Igéjét küldtem a daganatnak. Hangosan olvastam és megvallottam: „Ez az Ige egészség a testemnek!”*

**SID**: 24 óra alatt hányszor tetted ezt meg?

***MARILYN****: Minden órában! Összesen 24-szer vallottam meg és a daganat eltűnt! Teljesen eltűnt!*

**SID**: Ez tetszik! Szeretem, mikor ilyen normálisak vagyunk!

***MARILYN****: Én is!*

**SID**: Oké Marilyn, valamit be kell vallanom. Nekem elég nehéz memorizálnom dolgokat és biztos, hogy nézőink közül van más is, aki nehezen tud megjegyezni dolgokat. Adnál néhány tippet, hogyan emlékezzünk hatékonyabban a dolgokra és hogy mi történik azzal amit látsz, vagy amiről beszélsz lefekvés előtt? Kezdjük ezzel!

***MARILYN****: Rendben! A Példabeszédek 6:22 azt mondja: „Isten Igéje még álmodban is megtart - őriz téged, amikor felébredsz beszél hozzád, amikor mész valahová, vezet téged!” Én azt teszem, hogy egyetlen Igeverset hangosan kimondok napi háromszor. Van úgy, hogy egész héten át csak azt az egy Igeverset. Ez a Biblia olvasáson túli dolog, az első amit kimondok rögtön azután, hogy felébredek, ez az Ige. Nem csak te olvasod a Bibliát, az is olvas téged! Én aztán tízszer egymás után kimondom azt az Igét. Ne kérdezd, hogy miért épp tízszer, nekem ez jön be. Ebédidőben újra kimondom ezt az ígéretet, mert nappal az Ige vezet engem. Majd lefekvés előtt az utolsó, amit kimondok, az az Ige. Mivel megállapított tény, hogy amit utoljára látsz lefekvés előtt, az éjszaka során legalább hétszer megy át az agyadon. Így tud bennem az Ige működni, vagy dolgozni még alvás közben is!*

**SID**: Mi az utolsó, amit te látsz lefekvés előtt? Szerintem megértetted az üzenetet! Mi lenne, ha az egész hét folyamán Igeverseket tennénk föl a Facebookra és a Twitterre? Ha mindnyájan tennénk ezt, óriási mentorolási eszközzé válhatna ez!

***MARILYN****: De még mennyire! Javaslom a János 8:12-őt! Jézus mondta: „Én vagyok a világ világossága! Aki engem követ, nem járhat a sötétségben, hanem övé lesz az életnek világossága!” Mondd ezt ki reggel, ahogy fölébredsz és akkor nem lesz sötét a napod! Miért? Mert Jézust követed, aki megvilágosítja ezt az életet, plussz Ő maga az örök élet!*

**SID**: Szeretném, ha imádkoznál most a nézőinkért, hogy természetfölötti jóindulatot nyerjenek most azonnal!

***MARILYN****: Ó, ez nagy öröm számomra, hogy megtehetem! Mindnyájatok számára Isten természetfölötti jóindulatot akar adni! Ne nézz most magadra! Csakis arra nézz, hogy Ő kicsoda, mert te Őbenne vagy elrejtve! Atyám, imádkozom most minden nézőnkért a Zsoltárok 5:12 (13) szerint: „Te Uram megáldod az igazat, körülveszed jóvoltoddal, mint egy pajzzsal!” Jézus Krisztusban mi Isten igazsága vagyunk és mivel általa igazak vagyunk, így körülveszel bennünket jóvoltoddal! Bárhová is megyünk, szeretnek bennünket és mi is szeretünk másokat! Ha végigsétálunk az utcán, vagy egy üzletben, mosolyoghatunk Jézus miatt és az emberek visszamosolyognak ránk, mert érzik, tudják, hogy jóindulat vesz körül bennünket a Jézus nevében! Ámen!*

**JUENNINE FOX**

**SID**: Vendégem, Juennine Fox. Akartok látni egy hölgyet aki mellrákból gyógyult meg, amikor Juennine imádkozott érte? Hallgassuk meg felvételről!   
**Nő:** Jaqueline Collinsnak hívnak, Orlandóból, Floridából költöztünk ide. Amikor Juennine itt volt a „Cornerstone” közösségben Észak-Kaliforniában, imádkozott értem, hogy meggyógyuljak mellrákból. Kb. 3 éve kezdődött a rák, 3 hónapja már kemoterápiára is járnom kellett, mert tovább terjedt és már műtétre írtak elő. Aznap este, ahogy imádkozott értem, furcsa meleget éreztem a mellkasomban és tudtam, hogy meggyógyultam. Elmentem az orvosomhoz felülvizsgálatra, majd két hét múlva is megismételték a vizsgálatot, de ráknak nyoma sincs! Azóta teljesen egészséges vagyok!

**SID**: Juennine keresztény prédikátorok lánya volt, azonban vallásosan tette a dolgokat, nem szívből és már teljesen elege lett abból, hogy mindenki azt kérdezgette tőle, hogy „ez a mai a TE estéd? Ma végre befogadod Jézust a szívedbe?” Hogy végre lerázza őket magáról azt mondta: „Igen” úgy ment előre az oltárhoz, hogy teljesen színlelte az egészet és akkor mi történt?

***JUENNINE****: Úgy mentem előre, hogy most az Igehirdető szemébe fogok hazudni és azt mondom majd, hogy be akarom fogadni Jézust a szívembe, hogy soha többet ne zaklassanak ezzel és ne kérdezgessék folyton, hogy megtértem –e már. Semmilyen elvárásom nem volt, hogy bármit látnék, vagy tapasztalnék, csupán azt akartam, hogy egyszer s mindenkorra békén hagyjanak. De ahogy odalépett hozzám a prédikátor és azt kérdezte: „Hiszed, hogy Jézus Krisztus Isten fia és készen állsz arra, hogy teljesen átadd Neki az életed?” Mielőtt még kimondhattam volna, hogy igen, megjelent előttem egy természetfölötti láthatatlan jelenlét, mely közém és aközé az Igehirdető közé került. Fölismertem akkor, hogy ez a Mindenható Isten volt, aki ténylegesen létezik és él. Olyan jelenlét volt ott, mely annyira erőteljes volt Sid, hogy habár nem füllel hallható módon hallottam, mégis elkezdett szólni a szívemhez és éreztem a bűneim súlyát. Olyan volt, mintha az egész addigi életem lepergett volna előttem és minden rosszat, amit gyermekként valaha is tettem, minden hazugság, melyet a szüleimnek mondtam, minden ott lebegett előttem és tudtam, hogy ezekért halált érdemlek. Életemben először jutottam el arra a felismerésre, hogy bűnös ember vagyok, aki távol van Istentől és úgy is éreztem, hogy meg fogok halni. De ez a természetfölötti lény, aki annyira telve volt szeretettel, jelenlétének sugarai hullámzottak át a lelkemen és azt mondta nekem: „Juannine, nem azért vagyok itt, hogy megöljelek. Szeretlek! Azért jöttem el, hogy életed legyen és ezt az életet bőségben éld! Sid, abban a tizedmásodpercben rájöttem arra, hogy épp Ő volt az, akit mindig is kerestem! Jézus Krisztussal valóságos kapcsolatot, közösséget kerestem! Akkor igent mondtam Neki. Könnyek szöktek a szemembe és akkor már szinte kiáltottam, hogy „igen, igen! El akarlak fogadni Téged, Jézus!”*

**SID**: Juennine, egy ponton annyira éhes voltál az Úrra, hogy már az éjszaka közepén fölkeltél, hogy Istennel lehess, majd volt egy olyan átélésed, mely az egész életed megváltoztatta.

***JUENNINE****: Igen. Annyira kétségbeesetten akartam jobban megismerni az Urat. Akkor már egy ideje keresztény voltam, de annyira erőtlennek éreztem az életem, Sid. Nem volt erőm imádkozni másokért, pedig olyan sok embert láttam, akiknek szükségük volt válaszokra az életeikben. Szükségük volt csodákra, gyógyulásokra, de én erőtlen vagyok és nem történik semmi. Akkor elkezdtem böjtölni és kiáltottam az Úrhoz, hogy tegyen valamit az életemben. Nem bírtam az étel-mentes böjtöt, ezért elhatároztam, hogy olyan böjtöt választok, melyet alvás-böjtnek neveztem el. Azt mondtam Istennek, ha cselekszik az életemben, minden hajnalban kettőkor fogok ébredni és munkába menetelig, tehát reggel 7-ig alvás helyett az Úrral leszek. Mondtam az Úrnak, hogy csak Te tudsz ebben segíteni, hisz az Ő segítsége nélkül képtelen lettem volna fölkelni minden reggel ilyen korán. Hétfő reggel 2-kor a Szent Szellem fölébresztett engem úgy, hogy ébresztő órára sem volt szükségem! Akkor rájöttem, hogy Isten nagyon is benne van ebben és segíteni fog nekem. Elkezdtem olvasni a Bibliát és ahogy olvastam magának Jézusnak a szavait, azt, hogy Ő a gyógyító és ma is ugyanazokat teszi, az Ige elkezdte a szívem olyan hatalmas hittel betölteni, hogy ez teljesen átformált engem. Az ötödik reggelen 2-től 7-ig ahogy az Úrral voltam úgy éreztem, mintha csak ettem volna, teljesen tele voltam, jól laktam! Isten Beszéde ÉLET! Ez az életnek a kenyere! Életet és hitet ad! A hit hallásból jön, a hallás pedig ennek az Igének a hallásából! Az utolsó nap utolsó szakaszában történt velem valami. Ahogy olvastam a Bibliát, fél 7-kor láttam megjelenni egy felhőt, ami átment a falon. Sid, tudtam, hogy ez egy élő lény volt, aki felhő formájában jelent meg. Átjött a falon és egyre közelebb került hozzám. Az ágyam fölött megállt, épp úgy, mint egy élő személy, és nem féltem, mert nem gonosz jelenlétet hozott magával, hanem az erő és szeretet jelenlétét. Fölültem az ágyban és azt mondtam: „Mi ez? Mi ez?” Olyan messze ültem föl az ágyban, amennyire tudtam. Majd rászállt ez a felhő a lábfejemre, ami forró és piros lett. Egyre följebb jött a lábamon, a térdemen, az is bevörösödött és forró lett. Majd jött föl a derakamon, mellkasomon, kezemen és ahogy forgattam a kezeimet, vérvörösek voltak és nagyon forrón égtek. Olyan volt mindkét kezem, mintha pirosra lettek volna festve. Olyan érzésem volt, mintha az egész testem tűzbe tették volna és egyfolytában ég. Ahogy egyre följebb jött a tűz, már az ajkaim is tűzben égtek. Ekkor hallottam az Urat, amint azt mondta: „Fölkenem ajkaid, hogy hirdesd Beszédem és fölkenem a kezeid, hogy gyógyítsd a betegeket!” A Biblia előttem hevert, amikor hirtelen szél jelent meg a szobámban. Fogalmam sem volt hogy fújhat a szél odabent a szobában zárt ajtók és ablakok mellett reggel fél 7-kor és a Bibliám lapjait így lapozta – tyú, tyú, tyú... Majd megállt a Lukács 10-nél, mely azt mondja: „Ímé, adok nektek erőt és hatalmat, hogy kígyókon és skorpiókon tapossatok és az ellenség MINDEN erején!”*

**SID**: Hallottátok ezt? Juannine egész teste piros volt és égett – a kezei, a szája, mindene. Lényének minden egyes része tűzben égett és pontosan tudta mit jelent Istent ismerni. Annyira erős voltál hitben, mindenkire rátetted a kezed, majd elmentél egy gyülekezetbe néhány nappal eztán és mi történt?

***JUENNINE****: Elmentem gyülekezetbe, imádtam Istent, majd az összejövetel után ahogy beszélgettem egy hölggyel, mondtam neki, hogy mennyire melegem van, tűzben égek. Azt mondta: „én nem érzem a hőt!” Azt kérdeztem: „érzed milyen forróak a kezeim, a lábaim, mindenem tűzben ég!” Azt mondta: „az enyém nem ég. Szerintem Isten a gyógyítás ajándékát adta neked, azért égnek a kezeid. Ez azt jelenti, hogy imádkoznod kell betegekért kézrátétellel! Majd azt mondta: „igazából nekem nagyon fáj a hátam. Megtennéd, hogy imádkozol értem?” Azt mondtam: „Hát, jó.” Megkérdeztem pontosan hol érzi a fájdalmat, oda tettem a kezem a hátára, ő pedig hirtelen összeesett a padlón. Úgy esett hátra, hogy senki nem kapta el, csak úgy bumm, a földre zuhant. Csak néztem, hogy vajon mi történhetett vele. Ma már tudom, hogy ez az, amikor Isten ereje alatt elesik valaki, mert Isten ereje annyira nagy, hogy az emberi erőnk egyszerűen képtelen erre másképp reagálni. Isten olyan, mint egy erőforrás, mint egy energiamező!*

**SID**: Mi lett a hátfájásával?

***JUENNINE****: Azonnal meggyógyult! Fantasztikus volt! A fájdalom azonnal eltűnt és a hölgy meg tudta tenni azt, amit azelőtt nem.*

**SID**: Majd később elmentél dolgozni...

***JUENNINE****: Az Úr szólt hozzám aznap reggel és azt mondta: „Megmutatom neked a dicsőségem!” Fogalmam sem volt, hogy ez hogy fog megtörténni. Másnap reggel bementem dolgozni és ahogy ott ülök a munkahelyemen recepciósként dolgozva, hirtelen hatalmas örömöt éreztem a szívemben. Tudtam, hogy az Úr megbocsátott nekem és csodás kapcsolatom van Vele és mindenkinek arról áradoztam, hogy mennyire boldog vagyok, amikor egyszer csak történt velem valami és vadul remegni kezdtem a recepciós pult mögött. Óriási fájdalmat éreztem és vacogtak a fogaim. Annyira rosszul lettem, csak annyit mondtam magamban: „mi van velem?” Annyira gyorsan jött rám a rosszullét és általában imádkozom és el is tűnik a fájdalom, ezalkalommal azonban nem múlt el! A főnököm odajött és azt mondta: „te jó ég Juennine, szörnyen nézel ki! El kell menned orvoshoz, vagy be kell venned gyógyszert!” Azt mondtam: „ne aggódj, biztos jobban leszek!” Erre ő: „Nem, nem, haza kell menned!” Épp hogy volt annyi erőm, hogy fölszálljak a vonatra és elinduljak haza. Annyira kevés erőm volt, hogy azt hittem meghalok. Szörnyű fájdalmat éreztem a gyomromban és minden porcikámban, tipikus influenzás tüneteim voltak. Épp hogy haza bírtam vonszolni magam, és életemben először vettem be egy aszpirint és elindultam, hogy lefeküdjek aludni, remélve, ha majd felkelek el is felejtem ezt a rémes influenzás állapotot. Ekkor hirtelen emberek kezdtek el őrjöngve rohangálni az emeletes házban, ahol a lakásom is volt. Kérdeztem, hogy mi történt. Erre az emberek: „meghalt egy nő, meghalt egy nő legalább 20 vagy 30 perce és a mentősök elakadtak a New Yorki csúcsforgalomban!” Kérdeztem: „hogy hívták?” Azt mondták: „Ágnes.” Azt gondoltam: „hát, nem ismertem őt.” Majd ahogy megnyomtam a liftben a gombot, arra gondoltam, amire mindenki szokott ilyenkor: „hát, remélem ismerte Jézust, mielőtt meghalt...” Majd az emberek kiszálltak a liftből és egyedül maradtam, mialatt a lift ment fölfelé a tizennegyedik emeletre, ahol a lakásom volt. Ahogy a kilencediken jártam és hallottam a kattanást a tizediken, ping ping. Majd hallottam egy hangot, amint szólt hozzám egy csendes, szelíd hangon amint azt mondja: „Juennine, menj a nyolcadik emeletre és támaszd föl a nőt a halálból!”*

**SID**: Támaszd föl a halottat? Tehát Isten azt mondja neked, hogy támaszd föl a halottat, ott vagy a liftben, miközben nem érzed valami jól magad... Mi történt ezután?

***JUENNINE****: A lift olyan gyorsan suhant lefelé, mint a fénysebesség, azt hittem ott halok meg, nem tudom miért... Azt mondtam: „Uram, megadom magam! Kérlek állítsd meg a liftet a nyolcadikon, imádkozni fogok a nőért!” Abban a pillanatban „bumm”, hallottam, ahogy hirtelen megáll a lift a nyolcadikon, ahol a halott nő volt. Tudtam, hogy most ki kell szállnom és imádkoznom kell érte, de azt mondtam: „Istenem, nélküled, a Te erőd nélkül képtelen vagyok ezt megtenni!” Ahogy kértem Istent, hogy segítsen nekem, hallottam Isten Igéjét szólni hozzám: „támasszátok föl a halottakat, betegeket gyógyítsatok, ingyen kaptátok, ingyen adjátok! Én vagyok a feltámadás és az élet! Aki hisz bennem, ha meghalt is él!” Isten Igéje hitet teremtett bennem és már olyannyira készen álltam az imára, hogy vadul kérdeztem: „hol van az a nő?”*

**SID**: És?

***JUENNINE****: Végigsétáltam a folyosón, bementem imádkozni oda, ahol volt. Rátettem a nő halott testére a kezem és azt mondtam: „A názáreti Jézus Krisztus nevében te gonosz halál szelleme jöjj ki belőle! A Jézus nevében, új szívet és új agyat kérek számára, mivel agyvérzése is volt. Azt mondtam: „Teljes és tökéletes gyógyulást szólok. Ágnes! Kelj életre!” Ott voltak hölgyek körülötte és mind ott sírdogáltak és látszólag nem történt semmi! Teljesen kiakadtam, majd az ellenség is elkezdett beszélni és azt mondta: „teljesen bolondot csináltál magadból, jobb, ha most elmenekülsz innen!” Majd a Szent Szellem is szólt hozzám és azt mondta: „Nézd meg újra!” ahogy megnéztem, azt láttam, hogy a nő elkezdett remegni, majd már annyira vadul rázkódott, mint a földrendés és hirtelen Isten föltámasztotta őt a halálból! Dicsőség Istennek! Elképesztő volt!*

**SID**: Ez volt az első alkalom, amikor láttál halottat föltámadni?

***JUENNINE****: Ez volt az első, hogy láttam egy halottat föltámadni.*

**SID**: Mennyi ideig volt halott?

***JUENNINE****: 20-30 percig.*

**SID**: És meg is gyógyult, hisz rengeteg betegsége is volt!

***JUENNINE****: Egy nagyon beteges hölgy volt, de ahogy bevitték a kórházba, a betegségeknek nyomát sem találták nála, holott rengeteg betegséget soroltak föl, amivel szenvedett azelőtt. Most pedig semmi!*

**SID**: Majd elmentél egy olyan összejövetelre Izráelben, ahol zsidók és arabok felé is szolgáltál és mi történt ott?

***JUENNINE****: Isten jelenléte leszállt azon az alkalmon, az Úr dicsősége, a Szent Szellem kézzelfogható, megnyilvánult jelenléte volt ott. Amikor mi imádjuk Őt és fölemeljük, magához von mindeneket! A Jézus nevében erő van, Ő a népének dicsérete között lakozik! Olyankor leül királyi trónszékére. Így ereszkedett le Isten jelenléte hatalmasan az emberekre és mindenféle betegségekből meggyógyultak. 25 vak ember szeme nyílt meg egyszerre. 25-en újra láttak!*

**SID**: Hallottátok ezt? Isten jelenlétében minden lehetséges! Juennine, te megtanultad, hogy kerülj és maradj meg Isten jelenlétében. Szeretném ha elmondanád a nézőinknek hogyan lehetnek ők is Isten jelenlétében és aztán pedig imádkozz értük!

***JUENNINE****: Tudod, Isten Beszéde azt mondja: „Ő benne van a mindenség! Ő teremtett mindeneket és Ő mindenben benne van! Minden általa lett! Tehát Ő közelebb van most hozzád, mint a nevének említése! Bárhol is vagy most, ha ott ülsz és nézed ezt a műsort, vagy épp munkába tartasz, bárhol is vagy, Isten jelenléte ott van veled! Ő Immánuel – Isten velünk van! Soha nem hagy el téged! Nem kell mást tenned, csak csendesítsd le magad és nyisd meg a szíved, hogy érzékennyé válj Rá! Hívd segítségül a Jézus nevét, hívd Őt be az életedbe, minden helyzetedbe, szituációdba! Vannak most olyan nézőink, akik betegségekben szenvednek. Neked akarom most mondani, hogy tudd, Jézus Krisztus még ma is a gyógyító! Jelenléte most is itt van. Csak nyisd meg a szíved és mondd azt: „Istenem, gyógyíts meg most engem, mert Igéd azt mondja, eljöttél, hogy meggyógyítsd a betegeket! Vannak most olyanok, akiket Isten bélproblémákból gyógyít, nyújtsd ki most az egyik kezed a képernyő irányába, a másikat pedig föl Isten felé! Csak köszönd meg Neki! Most azonnal fölszabadítom Isten erejét, jelenlétét, dicsőségét! A „dunamis” erejét az Úrnak, most azonnal a fejed búbjától a lábad újjáig töltsön be! Látom ezt az illetőt, akinek bélpanaszai vannak, új beleket kérek most számodra a Jézus nevében! Egy másik nézőnk gyomorpanaszból gyógyul most meg! Isten most, ebben a pillanatban gyógyítja a gyomrod, a Jézus nevében! Valakinek a bal füle nyílik most meg és meggyógyul süketségből! Érzed, mint ha valami pattant volna a füledben. Csak mondd azt: „Köszönöm Istenem! Köszönöm Jézus” Fogadd el a gyógyulásod most! Isten gyógyít most hátakat! Valakinek a dereka gyógyult most meg! Hajolj most előre és tegyél valamit, amit nem tudtál megtenni azelőtt! Csigolyák és porckorongok helyre kerülnek most azonnal! Valakinek Isten a bal lábfejét, mely egy kicsit befelé fordult, kiegyenesíti. Nem tudtál rendesen járni eddig, de most meggyógyulsz! Állj föl, indulj el és járj! Tégy valami olyat, amit nem tudtál azelőtt! Isten jelenléte itt van! Csak ismerd Őt el és mondd azt: „Istenem, szükségem van Rád! Térj meg a bűneidből most, bármit is tettél! Ha meg nem bocsátás van a szívedben bárki felé, csak mondd azt: „Istenem, megbocsátok, Te is bocsáss meg nekem! Elfogadom a szereteted, elfogadom az életed! Elfogadom a gyógyító erődet!*

**SID**: Juennine, amikor azt mondtad, hogy az emberek nyújtsák kezüket a képernyő irányába, bár ez nem az én stílusom, de hallottam, hogy nekem is ugyanezt mondta az Úr. Tudom, hogy vannak most nézőink, akik szükségekben vannak. Isten jelenléte annyira erős most itt, olyan, mintha itt lenne egy gyógyító folyó, amibe bele nyújthatod most a kezed és elveheted onnan a gyógyulásod! Kihúzhatod onnan magadba most! Érintsd meg a képernyőt, mert azon keresztül árad, és húzd magadba onnan azt a gyógyító kenetet, gyógyító jelenlétet! Ez a tiéd! Fogadd el! Van prófétai üzeneted?

***JUENNINE****: Igen! Isten Szelleme azt mondja most, hogy ebben az időben az Úr magához von embereket. Itt az idő az új borra! Eljött az ideje az új átéléseknek! Azt mondja az Úr: „a végére tartogattam a legjobbat!” Isten örökkévaló szeretettel szeret téged és bármilyen helyzetben is vagy jelenleg, Ő át tudja és akarja formálni az életed! Bármilyen helyzetben is vagy, az Úr azt mondja: „Add át Nekem! Hadd adjak ahelyett valami újat neked! Hadd töltselek be jelenlétemmel! Hadd árasszalak el szeretetemmel! Meg akarom dicsőíteni magam az életeden keresztül, hogy az áldás csatornájaként használjalak téged! Ha tékozló fiú vagy és eltávolodtál Istentől, ez a te időd! Ő szeret téged és fut feléd! Nem számít mit tettél, már megbocsátott neked 2000 évvel ezelőtt és kifizette bűneid árát! Most azonnal Isten barátjává válhatsz! Csak mondd azt: „Istenem, szükségem van Rád! Jöjj a szívembe! Újjászületett akarok lenni, újra vissza akarok térni hozzád!*